
Ministru kabineta rīkojums Nr. 290
Rīgā 2026. gada 26. maijā (prot. Nr. 29 5. §)
Par finansējuma piešķiršanu Rīgas Stradiņa universitātei militārās medicīnas apmācības attīstībai
· 1. Lai veicinātu studējošo militārās medicīnas apmācības attīstību, piešķirt 2026. gadā Rīgas Stradiņa universitātei no Aizsardzības ministrijas budžeta apakšprogrammas 22.12.00 "Nacionālo bruņoto spēku uzturēšana" finansējumu 310 588  euro apmērā materiāltehnisko līdzekļu iegādei.
· 2. Aizsardzības ministrijai noslēgt vienošanos ar Rīgas Stradiņa universitāti, lai nodrošinātu šā rīkojuma 1. punktā minēto finanšu līdzekļu izmantošanu studējošo militārās medicīnas apmācības attīstībai nepieciešamo materiāltehnisko līdzekļu iegādei, un paredzēt piešķirto finanšu līdzekļu izlietojuma uzraudzības kārtību, kā arī noteikt, ka par grāmatvedības datu pareizību un finanšu līdzekļu izlietojumu atbilstoši noteiktajam mērķim ir atbildīga Rīgas Stradiņa universitāte.

